cyanic-selkie/wikianc huggingface dataset:
Չեխական հարցի վերջնական լուծում
Չեխական բնակչության տեղահանում
Չեխերի տեղահանման ծրագրերը իրականացումը սկսվել է 1940 թվականին, երբ ստեղծվեց, այսպես կոչված, գերմանական տարածքային կամուրջը, որը պետք է նպաստեր Լիտոմերժիցեից Պրահա ընկած տարածքների գերմանացմանը։ Հավանության էր արժանացել նաև գերմանական միջանցքի ստեղծման ծրագիրը, որն անցնելու էր Պրահայով, Բռնոով, Օլոմոուցով, ընդհուպ մինչև Օստրավա։ Մորավիայի հարավը պետք է բնակեցվեր, իսկ Բռնոյից հարավ ընկած տարածքները պետք է միանային Ավստրիային։ Չեխական ազգաբնակչությունը պետք է բաժանվեր փոքր խմբերի և ժամանակի ընթացքում գերմանական ասիմիլյացիայի ենթարկվեր։ Այդ քաղաքականության արդյունքում 1941 թվականին տեղահանության են ենթարկվել Վիշկովսկիի, Բոսկովիցայի և Բլանենսկի մարզերի 33 համայնքներ։ Իրենց տունը լքել է ավելի քան 18 000 մարդ։ Սկսած 1942 թվականից Բենեշովոյի, Նեվեկլովսկիի և Սեդչանսկի մարզերից տեղահանվել է ավելի քան 65 համայնք՝ 30 000 մարդ ընդհանուր հաշվարկով։
Գրականություն
Կատեգորիա:Երրորդ Ռայխի տարածքային-քաղաքական էքսպանսիա Կատեգորիա:Նացիստական Գերմանիայի քաղաքականություն Կատեգորիա:Ազգային հիմնահարցեր
Մոնկլասիկո
Մոնկլասիկո (Monclassico), կոմունա Իտալիայի Տրենտինո Ալտո Ադիջե մարզի Տրենտո գավառում ։
Բնակչությունը կազմում է 832 մարդ (2008 թվականի տվյալներով)։ Բնակչության խտությունը՝ 104 մարդ/կմ²։ Տարածքը՝ 8 կմ²։ Փոստային ինդեքս՝ 38020։ Հեռախոսային կոդ՝ 0463։
Ժողովրդագրություն
Բնակչություն
Պետրիտոլի
Պետրիտոլի  (Petritoli), կոմունա Իտալիայում, գտնվում է Մարկե շրջանում՝ Ֆերմո պրովինցիայում։
Բնակչությունը կազմում է 2495 մարդ (2008), բնակչության խտությունը՝ 105 մարդ/կմ²։ Տարածքը կազմում է 24 կմ²։ Փոստային ինդեքս՝ 63027։ Հեռախոսային կոդ՝ 0734։ Բնակավայրի հովանավոր սուրբն է Սան Գիովաննի Բատտիստան։
Արտաքին հղումներ
Կատեգորիա:Իտալիայի քաղաքներ
Euphoria (երգ, Լորին)
Երգը մինչև այժմ ստացել է 9 պլատինե կարգավիճակ։
Եվրատեսիլ երգի մրցույթ
Լորինը երգը ներկայացնելով Շվեդիայի Եվրատեսիլի ազգային ընտրությանը, մարտի 10-ին վերջնական հաղթող է ճանաչվում ժյուրիի և հեռուստադիտողի քվեարկության արդյունքում և հնարավորություն ստանում ներկայացնել Շվեդիան Եվրատեսիլ 2012-ում, որը կայացել է Ադրբեջանում։
Շվեդիան Եվրատեսիլ 2012-ում ներկայացավ երկրորդ կիսաեզրափակչի ժամանակ 11-րդ համարի ներքո և 172 միավորով եզրափակիչ անցավ առաջինը։ Եզրափակչում Շվեդիան ներկայացավ 17-րդ համարի ներքո և քվեարկության արդյունքում հաղթող ճանաչվեց՝ ստանալով 372 միավոր. ընդ որում 12 միավոր ստացավ 18 երկրից, որը համարվում է մրցույթի պատմության մեջ ամենաշատ 12 միավոր ստացած երկիրը։
Ծանոթագրություններ
Կատեգորիա:Եվրատեսիլ երգի մրցույթում հաղթած երգեր Կատեգորիա:Եվրատեսիլ 2012 երգի մրցույթ Կատեգորիա:2012 սինգլներ Կատեգորիա:2012 երգեր Կատեգորիա:Irish Singles Chart գլխավորած սինգլներ
Արմեն Սիմոնյան
Արմեն Արշալույսի Սիմոնյան, հայ կենսաքիմիկոս, ՌԴ բնական և էկոլոգիական գիտությունների ակադեմիաների ակադեմիկոս, կենսաբանական գիտությունների դոկտոր, Գավառի պետական համալսարանի պատվավոր պրոֆեսոր է, Հայաստանի գիտության վաստակավոր գործիչ , Գավառ քաղաքի պատվավոր քաղաքացի։
Կենսագրություն
Արմեն Սիմոնյանը ծնվել է 1932 թվականին, Հացառատ գյուղում։ 1958 թվականին ավարտել է Երևանի պետական համալսարանը։ 1960 թվականից աշխատանքի է անցել Հայաստանի գիտությունների ազգային ակադեմիայում, 1975 թվականին նշանակվել է սաղմնաքիմիայի լաբորատորիայի վարիչ։ 1974 թվականին ստացել է կենսաբանական գիտությունների դոկտորի գիտական աստիճան։ 1991 թվականից աշխատում է Գավառի պետական համալսարանում, 1996 թվականին նշանակվել է բնագիտության ամբիոնի վարիչ։
Արմեն Սիմոնյանի աշխատանքները նվիրված են կենդանիների օնտոգենեզում նյարդային հյուսվածքում կենսաէներգետիկական մեխանիզմների բացահայտմանը, այդ պրոցեսների օնտոգենետիկ ու ֆիլոգենետիկ էվոլյուցիոն փոխհարաբերությունների ուսումնասիրությանը։
Աշխատություններ
Արմեն Սիմոնյանը մոտ 400 գիտական աշխատանքների, մենագրությունների և կենսաբանական բառարանների հեղինակ և համահեղինակ է, այդ թվում՝ Ռուս-հայերեն կենսաքիմիական բառարան (համահեղինակ, 1997) և Ռուս-անգլերեն-հայերեն կենսաբանական բացատրական բառարան (համահեղինակ, 1998) ։
Արտաքին հղումներ
Կատեգորիա:Հայ կենսաքիմիկոսներ Կատեգորիա:Կենսաբանական գիտությունների դոկտորներ
Աշուղական սիրավեպ
Աշուղական սիրավեպ, աշուղական արվեստի ժանր է, որը ձևավորվել ու գործառում է գտել ընդհանուր բանահյուսական մտածողության ոլորտում, և նրանում արտացոլվել է պատմողական ավանդույթի ձևերն ու միջոցները։ Այս ժանրը (ասքի, հեքիաթի, պոեմի, զրույցի, դաստանի), որը լայնորեն տարածված է Մերձավոր արևելքի ժողովուրդների մեջ, ունի կատարողական ամուր ավանդույթներ։ Արտացոլելով որոշակի սոցիալական խավերի մշակութային պատկերացումներն ու ճաշակը՝ այն առանձնանում է իրեն հատուկ երաժշտաբանաստեղծական ու գեղարվեստական կերպարային մտածողությամբ, արտահայտամիջոցների ու ստեղծագործական սկզբունքների հատուկ քնարությամբ։ Նրա տարածքային ընդգրկումը լայն է. Անդրկովկաս, Իրան, Թուրքիա ։
Պատմություն
Տակավին 16-րդ դարում հայ հին գուսաններից մի քանիսը վերանվանվել են «աշըղ», սակայն հայկական պրոֆեսիոնալ աշուղությունը ծագումով կապված է Մերձավոր Արևելքի ուշ միջնադարյան (17-18-րդ դարեր) մշակութային ընդհանուր իրականությանը և կազմավորվել է Սպահանի (Նոր Ջուղայի), Կոստանդնապոլսի և Թիֆլիսի հայկական գաղութներում։ Հայ աշուղներն իրենց արվեստի մի քանի էական կողմերով ու արտաքին հատկանիշներով սկզբում ընդհանուր շատ գծեր ունեին Մերձավոր Արևելքի այլազգի (պարսիկ, թուրք) աշուղների հետ։ Նրանք, որպես կատարողներ, տվյալ շրջապատում տիրապետող լեզվի կամ հայկական որևէ բարբառի միջնորդությամբ մեր ժողովրդին ծանոթացրել են արևելյան մի շարք վեպերի, սիրավեպերի ու հեքիաթների («Ռոստամ Զալ», «Խոսրով թագավոր», «Ասլի Քյարամ», «Քյորօղլի», «Լեյլի Մեջնուն», «Սիաբենտո և Խաջե Զարե»)։ Աշուղները արծարծել են բազմազան թեմաներ՝ սեր, փիլիսոփայական մտորում, բարոյական խրատ, պատմական իրադարձություն, հայրենասիրություն, սոցիալական ու կենցաղային հարցեր։ Դրանք մարմնավորելիս նրանք օգտվել են Մերձավոր Արևելքի, ինչպես նաև ազգային գուսանական, քաղաքային, գեղջուկ–ժողովրդական, անգամ եկեղեցական երգարվեստի ակունքներից ու տաղերգուների արվեստից, նշանակալի ավանդ են մուծել աշուղական ստեղծագործության գանձարանը՝ տակավին 18-րդ դարում իրենց ծոցից ծնելով հանճարեղ Սայաթ–Նովային՝ Անդրկովկասի ամենամեծ աշուղին։ Աշուղները, սկսելով պարսկա–հայկական, թուրքա–հայկական և վիրա–հայկական դպրոցներից, ի վերջո հանգեցին հայկական–ազգային դպրոցի հիմնադրմանը՝ հանձին Ջիվանու, որն իր ստեղծագործության հիմքում դրեց հայոց գրական լեզուն և ազգային–ժողովրդական եղանակները։
Օրգանապես միաձուլելով հայկականն ու արևելյանը հայ աշուղները դարձան այնպիսի համաարևելյան ֆենոմենի կրողները, որպիսին է աշուղական սիրավեպը։ Եթե սկզբնական շրջանում նրանք հայերեն կատարումներով ժողովրդին ծանոթացնում էին արևելյան հայտնի սիրավեպերի, հեքիաթների մշակված և հայացված տարբերակներին, ապա հետագայում հայ աշուղներն ստեղծեցին զուտ հայեցի ասքեր ու պատումներ՝ «Աղվան և Օվսան», «Սմբատ և Սոֆյա», «Սոս և Վարդիթեր», «Վարդ և Մանուշակ» և այլն։
Աշուղական սիրավեպը հայ իրականության մեջ
Աշուղական սիրավեպը նույնքան խորը արմատներ ունեին հայերի կենցաղում և բանահյուսության մեջ, որքան աշուղական արվեստի այլ ձևերը։ Հայ աշուղական սիրավեպի ժանրի դրսևորումներ են աշուղ Ջիվանու, Ջամալիի, Սազայու և այլոց հեղինակային փոխադրությունները։ Շնորհիվ Ջիվանու, հինավուրց արևելյան սիրավեպի ժանրը հաստատեց իր կենսունակությունը և զարգացման անսպառ հնարավորությունները։ Նրա ստեղծագործությունները հայկական հնչերանգ ունեն, արտացոլում են հայ ժողովրդի կենցաղն ու կրոնական պատկերացումները, հավատալիքները, հերոսներին բնութագրելու ազգային մոտեցումը։
Հայ իրականության մեջ ձևավորվել է մի հասարակական պատկերացում, համաձայն որի աշուղական սիրավեպը առավելապես մահմեդական՝ պարսկաթուրքական նկարագիր ունեն և անհարիր են ազգային մշակույթին, ազգի իրնքնությունը հավաստող գեղագիտական ու կրոնաշակութային խորհրդանիշներին, որի արդյունքում էլ անարդարացիորեն օտարման են ենթարկվել։ Սակայն արևմուտքի էթնոերաժշտագիտության մեջ այսօր երբեմն առկայծում են խոստովանություններ հայ աշուղների և գործիքահարների խաղացած դերի մասին Իրանի և Թուրքիայի երաժշտական արվեստներում ։
Ծանոթագրություններ
Կատեգորիա:Մշակութային ժառանգություն Կատեգորիա:Մշակութային ժառանգություն ըստ երկրի
Աննի Էռնո
Աննի Էռնո (Annie Ernaux, ), ֆրանսիացի գրող, գրականության ոլորտում 2022 թվականի Նոբելյան մրցանակի դափնեկիր։
Կենսագրություն
Աննի Դյուշենը ծնվել է 1940 թվականի սեպտեմբերի 1-ին Լիլբոնում։ Նա իր մանկությունն անցկացրել է Նորմանդիայի Իվտո քաղաքում։ Այնտեղ նրա ծնողներն ունեցել են փոքրիկ սրճարան ։ Ռուանի համալսարանն ավարտելուց հետո նա գրականություն է դասավանդել տարրական և միջնակարգ դպրոցներում (Անսի-լե-Վյեում և Պոնտուազում), այնուհետև դասավանդել է հեռակա ուսուցման ազգային կենտրոնում ։
Էռնոյի առաջին վեպը՝ «Les Armoires vides», լույս է տեսել 1974 թվականին։ Վեպը պարունակում է ինքնակենսագրական հստակ մոտիվներ, ինչը բնորոշ է գրողի հետագա ստեղծագործությանը։ Նրա բոլոր վեպերն այս կամ այն կերպ արտացոլում են նրա կենսագրության դրվագները՝ մանկություն, սոցիալական կարիերա, ամուսնություն և մայրություն, սեփական սեքսուալության բացահայտում, աբորտ, կրծքի քաղցկեղ, մոր հիվանդություն և մահ։ Գրողի խոսքով՝ ինքը նախընտրում է ոչ թե ստեղծագործել ավանդական ժանրերում, այլ փնտրել ինքնարտահայտման սեփական ձևը։ Նրա ստեղծագործությունների մեծ մասը հրատարակվել է «Gallimard» հրատարակչության կողմից։
1960-ականներին նա ամուսնացել է Ֆիլիպ Էռնոյի հետ։ Նրանք ունեն երկու որդի՝ Էրիկը և Դեյվիդը ։ Զույգն ամուսնալուծվել է 1980-ականների սկզբին՝ 17 տարվա համատեղ կյանքից հետո ։
2014 թվականից Սերժի Պոնտուազի համալսարանի պատվավոր դոկտոր է ։
Արտաքին հղումներ
Կատեգորիա:Նոբելյան մրցանակի դափնեկիրներ Կատեգորիա:Գրողներ այբբենական կարգով Կատեգորիա:Ֆրանսիացի նոբելյան մրցանակակիրներ Կատեգորիա:Նոբելյան մրցանակի կին դափնեկիրներ
Կանադայի ազգային պատկերասրահ
Կանադայի ազգային պատկերասրահ (National Gallery of Canada, Musée des beaux arts du Canada), գեղարվեստական թանգարան Կանադայում։
Պատմություն
Կանադայի ազգային պատկերասրահը հիմնադրվել է 1880 թվականին Կանադայի չորրորդ գեներալ-նահանգապետ Ջոն Դուգլաս Սաթերլենդ Քեմփբելի կողմից։ 1882 թվականին այն գործել է Կանադայի Գերագույն դատարանի շենքում։ 1911 թվականին պատկերասրահը տեղափոխվում է Վիկտորիայի թանգարան (ներկայումս` Կանադայի բնության թանգարան)։ 1913 թվականին ընդունվում է ակտ ազգային պատկերասրահի վերաբերյալ, որով կարգավորվում է նրա գործունեությունը։ 1962 թվականին պատկերասրահը տեղափոխվում է Օտտավայի կենտրոնում գտնվող Էգլին փողոց, իսկ 1988 թվականին զբաղեցնում է ժամանակակից լուսանակարչության կանադական թանգարանի նորակառույց շենքը։ Թանգարանի շենքը կառուցվել է ապակուց և գրանիտից իսրայելցի ճարտարապետ Մոշե Սաֆդիի նախագծով։
Հավաքածու
Թանգարանն ունի գեղանկարչության, գրաֆիկայի, քանդակագործության, լուսանկարչության հարուստ հավաքածու։ Հավաքածուի հիմնական մասը ներկայացնում է կանադական արվեստը.լայնորեն ներկայացված են Թոմ Թոմսոնի, Էմիլի Կարի, Ալեքս Կոլվիլի և «Մեծ յոթնյակի» (Group of Seven) ներկայացուցիչների գործերը ։ Հավաքածուն ընդգրկում է նաև եվրոպական արվեստի նշանավոր շատ ներկայացուցիչների գործեր։ Ուշադրության են արժանի ժամանակակից արվեստի գործերը, որի մեջ առանձնանում են Էնդի Ուորհոլի գործերը։
1990 թվականին պատկերասրահը 1.8 միլիոն դոլարով ձեռք է բերում ամերիկացի աբստրակտ նկարիչ Բարնեթ Նյումանի «Կրակի ձայնը» կտավը, ինչը բուռն քննարկումների առիթ է դառնում։ Դրանից հետո նկարի արժեքը կտրուկ աճում է։ 2005 թվականին թանգարանը 4.5 միլիոն դոլարով ձեռք է բերում Վերածննդի դարաշրջանի նկարիչ Ֆրանչեսկո Սալվիատիի գործերից մեկը։ Թանգարանի ամենաարժեքավոր կտավներից մեկը անգլո-ամերիկյան նկարիչ Բենջամին Վեսթի «Գեներալ Վոլֆի մահը» կտավն է։
Արտաքին հղումներ
Կատեգորիա:Կանադայի ազգային թանգարաններ Կատեգորիա:Օտտավա Կատեգորիա:1882 հիմնադրված արվեստի թանգարաններ Կատեգորիա:Ժամանակակից արվեստի թանգարաններ Կատեգորիա:Ազգային պատկերասրահներ
ՀՊՃՀ Քոմփյութերային համակարգերի և ինֆորմատիկայի դեպարտամենտ
ՀՊՃՀ-ի Քոմփյութերային համակարգերի և ինֆորմատիկայի ֆակուլտետը կազմավորվել է 1979 թ.-ին որպես հաշվողական տեխնիկայի ֆակուլտետ՝ տեխնիկական կիբեռնետիկայի և ռադիոտեխնիկայի ֆակուլտետների բազայի վրա։ Ֆակուլտետն ունի 5 ամբիոն՝ հաշվողական տեխնիկայի, էլեկտրոնային հաշվողական միջոցների ավտոմատացված նախագծման, ալգորիթմական լեզուների և ծրագրավորման, տեղեկատվության անվտանգության և ծրագրային ապահովման, ավտոմատացված կառավարման համակարգերի, որտեղ դասավանդում են 6 պրոֆեսոր, 36 դոցենտ, 57 ասիստենտ և դասախոս։
Ընդհանուր տեղեկատվություն
Ֆակուլտետի առաջին դեկանն էր Կոնստանտին Աբրահամյանը (1979-90), Ռուբեն Աղգաշյանը (1990-2004)։ 2004 թ.-ից ֆակուլտետի դեկանն է դոցենտ Սամվել Սողոմոնյանը։ Ֆակուլտետի 99 դասախոսներից 46-ը (47%) ունեն գիտական աստիճաններ։ 4 կրթական ծրագրերի 4 մասնագիտությունների գծով սովորում են 1023 ուսանող, 189 մագիստրանտ, 12 ասպիրանտ։ Ֆակուլտետի գիտահետազոտական աշխատանքների հիմնական ուղղություններն են՝ հաշվողական համակարգերի և ցանցերի նախագծում ու ներդրում ըստ կիրառության բնագավառների, կիսահաղորդչային սարքերի հետազոտություն և նախագծում, էլեկտրոնային հաշվողական միջոցների էլեմենտային բազայի նախագծում, արհեստական բանականություն, կոդավորման տեսություն, դինամիկ համակարգերի հետազոտում և նախագծում, ինֆորմացիոն տեխնոլոգիաների կիրառում կենսաբժշկական համակարգերում, Ինտերնետում ագենտների գործունեության տեխնոլոգիաներ, բարդ համակարգերի կառավարում և նրանց դեկոմպոզիցիայի մեթոդները, ֆինանսական և բանկային համակարգերի օպտիմալ պորտֆելների ձևավորում և ռիսկերի կառավարում։
Արտաքին հղումներ
Հայաստանի պետական ճարտարագիտական համալսարանի կայք էջը
Կատեգորիա:ՀՊՃՀ ֆակուլտետներ
Ֆելիքս Վերդեր
Ֆելիքս Վերդեր (Felix Werder ), գերմանա-հրեական ծագման ավստրիալացի կոմպոզիտոր, երաժշտագետ և ուսուցիչ։
Կենսագրություն
Ծնվել է ծագումով Լյուբլինից, բեռլինյան սինագոգներից մեկի երգիչ Բոազ Բիշոֆսերդերի (1885-1946) ընտանիքում։ 1933 թվականին նացիստների իշխանության գալուց և հրեաների հանդեպ հալածանքներ սկսելուց հետո Բիշոֆսվերդերի ընտանիքը լքել է Գերմանիան և բնակություն հաստատել Լոնդոնում, որտեղ Բիշոֆսվերդերը շարունակել է աշխատել որպես սինագոգի երգիչ։ Ավագ որդի Ֆելիքսն օգնում էր նրան՝ նոտաներ արտագրելով, միաժամանակ ուսումնասիրելով ճարտարապետություն և արվեստի պատմություն։ 1940 թվականին, սակայն, Բիշոֆսվերդերը ձերբակալվել է որպես «անցանկալի օտարերկրացի» և արտաքսվել է Ավստրալիա. 18-ամյա Ֆելիքսը կամավոր կերպով հետևել է նրան, մինչդեռ Բիշոֆսվերդերի երկրորդ կինը կրտսեր որդու հետ ստիպված էր մնալ Լոնդոնում և իր ամուսնուն միանալու հնարավորություն է ունեցել միայն 1944 թվականին ։
1940-1943 թվականներին Ֆելիքս Վերդերն իր հոր հետ գտնվել է Վիկտորիա նահանգի (Ավստրալիա) ներկալյալների ճամբարում։ Այնուհետև կամավոր անդամակցել է ավստրալիական բանակին։ Միևնույն ժամանակ ամուսնացել է գրող Ջուդ Ուոթենի քրոջ` Մենե Ուոթոնի հետ։ 1946 թվականին՝ իր հոր մահից հետո, նա ստացել է Ավստրալիայի քաղաքացիություն և զորացրվել է բանակից։ 1960-1977 թվականներին աշխատել է որպես կրկնուսույց, երաժշտության ուսուցիչ։ 1960-1977 թվականներին մելբուրնյան «The Age» թերթում աշխատել է որպես երաժշտական քննադատ։
Հիմնադրել է «Australia Felix» կամերային նվագախումբը, որի հետ նա կատարել է Նոր երաժշտություն և ավստրալիական ավանգարդի ստեղծագործություններ։ Շրջագայել է Եվրոպայում։
Ստեղծագործություն
Որպես կոմպոզիտոր՝ առաջնելույթն ունեցել է 1943 թվականին` մնալով ինքնուս։ Նրա ստեղծագործական ուղենիշներն էին Բելա Բարտոկը, Առնոլդ Շյոնբերգը, Պոուլ Հինդեմիթը։ 1948 թվականին Շիմոն Գոլդբերգը ցույց է տվել Վերդերի ստեղծագործությունները Յուջին Հուսենսին, ում ղեկավարությամբ էլ կայացել է «Բալետոմանիա» սիմֆոնիկ պոեմի պրեմիերան։ 1957 թվականին Վերդերի երաժշտությունը վերադարձել է Եվրոպա, Փարիզում հնչել է նրա Չորրորդ Լարային քառյակը։ 1965 թվականին լարային նվագարանների համար գրված էլեգիան կատարվել է Լոնդոնի Սիդնեյի սիմֆոնիկ նվագախմբի կողմից։ 1960-ական թվականների ստեղծագործությունները, հատկապես Երրորդ սիմֆոնիան, համարվում են կոմպոզիտորական անհատական ոճի սկիզբ։ 1960-ական թվականներից մինչև 1970-ականների սկիզբը Վերդերը գրել է յոթ օպերա, որոնք որոշակի ժողովրդականություն էին վայելում։ Վերդերի՝ էլեկտրոնային երաժշտության ոլորտում փորձերը` սկսած 1970-ական թվականներից, բարձր են գնահատվել 2007 թվականին՝ որպես թվային ալբոմ վերաթողարկվելուց հետո ։
(8210) NANTEN
(8210) NANTEN, աստերոիդ աստերոիդների հիմնական գոտում։ Հայտնաբերվել է 1995 թվականի մարտի 5-ին Տակաո Կոբայաշիի կողմից Օիզումիյում ։
Միջին հեռավորությունը Արեգակից կազմում է 2,463754 ա. մ., առավելագույնը մոտենում է 2,231 ա. մ. հեռավորության վրա և հեռանում 2,6965 ա. մ. ։ Արեգակի շուրջ մեկ ամբողջական պտույտ է կատարում 1412,52 երկրային օրվա ընթացքում, իր ուղեծրով շարժվելով միջինում 0,254864 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,14° անկյուն։
Արտաքին հղումներ
Կատեգորիա:1995 թվականին հայտնաբերված աստղագիտական մարմիններ Կատեգորիա:Տակաո Կոբայաշիի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Նիքի Մինաժ
Օնիկա Տանյա Մարաժ, ավելի հայտնի որպես Նիքի Մինաժ (Onika Tanya Maraj, Nicki Minaj, ), ամերիկացի ռեփեր և դերասանուհի ։ Նրա տաղանդը նկատել է ռեփեր Լիլ Ուեյնը։ 2009 թվականի օգոստոսին Նիքի Մինաժը պայմանագիր է կնքում «Young Money Entertainment» խմբի հետ։
Պայմանգրի ժամկետի ավարտից հետո նա սկսում է աշխատել իր դեբյուտային «Pink Friday» ալբոմի վրա, որը թողարկումից հետո առաջին շաբաթում «Billboard 200»-ում գրավում է երկրորդ հորիզոնականը, իսկ մի քանի շաբաթ հետո՝ գլխավորում այն։ 2010 թվականին Մինաժը դարձավ միակ կին անհատ արտիստը աշխարհում, ում 7 երգերը միաժամանակ գտնվել են «Billboard Hot 100»-ի չարթում։ Նիքիի երկրորդ` «Your Love» սինգլը զբաղեցրել է «Billboard Hot Rap Songs» չարթի առաջին հորիզոնականը։ «Pink Friday» ալբոմն իր թողարկումից մեկ ամիս հետո ստացել է պլատինե հավաստագիր` Ձայնագրման ամերիկյան կազմակերպությունների ասոցիացիայի կողմից (ՁԱԿԱ, անգլ.՝ Recording Industry Association of America, RIAA)։ Ավելի ուշ «Super Bass» սինգլը դառնում է համաշխարհային հիթ և ճանաչվում 2011 թվականի ամռան լավագույն երգն ԱՄՆ-ում։
Նիքի Մինաժը նկարահանվել է մի շարք ֆիլմերում՝ խաղալով այնպիսի դերասանների հետ, ինչպիսիք են Քեմերոն Դիասը, Լեսլի Մանը, Քեյթ Ափթոնը, Նիկոլայ Կոստեր Վալդաուն և այլք։
Վաղ տարիներ
Ծնվել է 1982 թվականի դեկտեմբերի 8-ին Տրինիդադ և Տոբագոյում։ Նա ունի հնդկական, չինական և աֆրիկյան արմատներ։ Սովորել է «Elizabeth Blackwell Middle School 210» դպրոցում և նվագել է կլառնետ։ Դպրոցն ավարտելուց հետո ընդունվել է «Fiorello H. LaGuardia» երաժշտական դպրոցը, որի ընդունելության քննության ժամանակ կորցրել է ձայնը։
Մարաժ ազգանունը հնդկական է, իսկ Օնիկա անունը՝ աֆրիկյան։ Նիքին Սենտ Ջեյմս քաղաքում ապրել է տատիկի հետ մինչև 5 տարին լրանալը, քանի դեռ իր ծնողները ապրելու վայր էին փնտրում Նյու Յորքում։ Նիքին մոր հետ հաճախ էր գնում Նյու Յորք, մինչև վերջնականապես տեղափոխվել է նրա մոտ։ Նիքիի հայրը հարբեցող և թմրամոլ էր։ Նա հաճախ էր ծեծում կնոջը, իսկ մեկ անգամ նույնիսկ ուզեցել է սպանել նրան՝ հրդեհելով տունը։ Տնային կռիվների պատճառով Նիքին հաճախ էր բացակայում տնից։ Երբեմն նա օրերով նստում էր իր ավտոմեքենայում՝ գրելով ստեղծագործություններ, որոնք ավելի ուշ դարձել են երգեր։
2007-2009. կարիերայի սկիզբ, պայմանագիր Young Money-ի հետ
Նիքի Մինաժն իր առաջին «Playtime Is Over Dirty Money Records» հավաքածուն թողարկել է 2007 թվականին։ Իր 2-րդ՝ «Sucka Free» հավաքածուն նա թողարկել է 2008 թվականի հուլիսի 7-ին։ 2009 թվականին Լիլ Ուեյնը նրան գրանցում է «Young Money Entertainment»-ում, որտեղ նա միակ աղջիկ ռեփերն էր։ Մինչ այժմ նա հանդես է գալիս «Young Money Entertainment» խմբում։
2010-2011. Pink Friday
«Young Money Entertainment» գալուց հետո սկսում է աշխատել իր առաջին՝ «Pink Friday» ալբոմի վրա։ Այս ալբոմը թողարկվում է 2010 թվականի նոյեմբերի 19-ին։ Սկավառակը վաճառվել է 2 տարբերակով՝ 13 երգ (օրիգինալ տարբերակ), 17 երգ (բոնուս տարբերակ)։
«Pink Friday» ալբոմի հասույթը ներկա պահին կազմում է 3.8 մլն ԱՄՆ դոլար։ Ալբոմի սինգլներ են դարձել 8 երգեր` «Your Love» (հուլիսի 1, 2010), «Check It Out» (սեպտեմբերի 3, 2010), «Right Thru Me» (սեպտեմբերի 24, 2010), «Moment 4 Life» (դեկտեմբերի 7, 2010), «Did It On’em» (մարտի 7, 2011), «Super Bass» (ապրիլի 5, 2011), «Girls Fall Like Dominoes» (ապրիլի 11, 2011), «Fly» (օգոստոսի 30, 2011)։ Ամենահաջողված սինգլը համարվում է «Super Bass»-ը, որը դարձել է համաշխարհային հիթ։ «Pink Friday» ալբոմը Նիքի Մինաժին բերեց համաշխարհային ճանաչում։
2011 թվականին Նիքի Մինաժի կատարած երկու երգեր ընդգրկվեցին ֆրանսիացի դիջեյ Դեյվիդ Գետտայի ալբոմում։ Ինչպես նաև նա մասնակցություն է ունեցել «Սառցե դարաշրջան» մուլտֆիլմի ստեղծմանը՝ հնչյունավորելով մուլտֆիլմի գլխավոր հերոսներից մեկին։ Տարվա վերջում սկսել է ձայնագրել 2-րդ լիամետրաժ ալբոմը՝ «Pink Friday: Roman Reloaded»-ը։
2011-2012 (սեպտեմբեր). Pink Friday: Roman Reloaded
2011 թվականի նոյեմբերին Նիքի Մինաժն իր թվիթերյան էջում հայտնել էր իր նոր ալբոմի խորագիրն ու թողարկման ամսաթիվը։ Իբր հետաքրքրություն առաջացնելու նպատակով նա հրապարակում է «Stupid Hoe» սինգլը, որի հիման վրա նկարահանված տեսահոլովակն արգելվել է 87 երկրներում։ 2012 թվականի փետրվարի 14-ին թողարկվեց «Starships» լիամետրաժ սինգլը, որը հետագայում ունեցավ համաշխարհային տարածում և դարձավ հիթ։ Նիքի Մինաժը մասնակցություն է ունեցել Մադոննայի ալբոմի ձայնագրությանը՝ նրա հետ կատարելով 2 երգ։ 2012 թվականի ապրիլի 2-ին թողարկվեց Նիքիի մյուս ալբոմը, որը կոչվեց «Pink Friday: Roman Reloaded»:Այն ներառում է 19 երգ, որոնցից 5-ը դարձել են սինգլներ։ Հետագայում հայտարարվեց, որ Նիքի Մինաժը աշխատում է իր նոր և առաջին մինի-ալբոմի վրա, որը հետագայում թողարկվեց 2012 թվականի նոյեմբերի 19-ին։
2012 (սեպտեմբեր)-2013. Pink Friday: Roman Reloaded - The Re-Up և American Idol
2012 թվականին նա Ալիշա Քիզի հետ միասին թողարկել է «Girl on Fire» սինգլը։ Հետո թողարկվեց «Freedom» սինգլը։ Նիքի Մինաժն այդ երգն առաջին անգամ կատարել է «American Music Award 2012»-ի ժամանակ։ «Pink Friday։ Roman Reloaded - The Re-Up» ալբոմը «Pink Friday։ Roman Reloaded»-ի վերաթողարկված տարբերակն է։ «Pink Friday։ Roman Reloaded - The Re-Up» ալբոմի սկավառակը վաճառվել է 40.000 օրինակով։ Սկավառակները վաճառվել են «Pink Friday: Roman Reloaded» կոմպլեկտով՝ նաև DVD ձևաչափով։ 2012 թվականի վերջին արտադրվել է 2 կոսմետիկ միջոցներ Նիքի Մինաժի և «MAC Cosmetics»-ի կողմից ։ Ինչպես նաև Նիքի Մինաժը կնքել է պայմանագիր հագուստ արտադրող ընկերության հետ. պայմանագրում նշված էր, որ նա հետագայում կարող է ստեղծել հագուստի իր հավաքածուն։ 2013 թվականի հունվարի 16-ին թողարկվեց «American Idol» շոուի առաջին էպիզոդը, որտեղ Նիքի Մինաժն ընդգրկված էր ժյուրիի կազմում։ Առաջին էպիզոդն ունեցավ 11.000.000 դիտում։ Հենց այդ շոուի ժամանակ էլ նա մեծ վիճաբանություն ունեցավ հայտնի երգչուհի Մրայա Քերի հետ։ Հետագայում Նիքի Մինաժը հայտարարեց, որ կոնֆլիկտը հարթվել է։
The Pinkprint
«Twitter»-ի միջոցով մի օգտատեր Նիքիից հարցրել էր, թե արդյոք 3-րդ ալբոմը պետք է կոչվի «The Pinkprint», որին Նիքին պատասխանել էր բացասական կերպով։ Բայց ավելի ուշ պարզ դարձավ, որ ալբոմը հենց այդպես էլ կոչվելու է։ 2014 թվականի մայիսի 21-ին Նիքի Մինաժը թողարկում է «Pills N Potions»-ը, «The Pinkprint» ալբոմի առաջին սինգլը։ 2014 թվականի օգոստոսին թողարկվեց 2-րդ սինգլը՝ «Anaconda» անվանումով, հետո թողարկվել է ևս 5 սինգլ, դրանք են՝ «Only», «Bed of Lies», «Truffle Butter», «The Night Is Still Young» և «Trini Dem Girls»։ «The Pinkprint» ալբոմը թողարկվել է 2014 թվականի դեկտեմբերի 12-ին։
2016 թվական
2015 թվականի մայիսին Նիքին մասնակցել է «Վարսավիրանոց։ Հաջորդ սանրվածք» ֆիլմի նկարահանումներին։ 2016 թվականի ապրիլի 15-ին եղավ ֆիլմի պրեմիերան, և կինոնկարը քննադատության արժանացավ, Rotten Tomatoes կայքում միջին հաշվով հավաքելով 93%։ Նաև Նիքին նշել է, որ ինքն իրականացնում է մի ծրագիր, սակայն որոշ ժամանակ անց նա հայտարարել է ծրագրի հետաձգման մասին ։
Արտիստիզմ
Նիքի Մինաժն իր համերգների և տեսահոլովակների ընթացքում հաճախ օգտագործում է դեկորատիվ կոստյումներ և կեղծամներ, ինչի պատճառով նրան նմանեցնում են Լեդի Գագայի հետ։ Եվ նրան հաճախ անվանում են «Սև Լեդի Գագա»։ Նիքի Մինաժի սիրելի դիզայներներն են Ալեքսանդր ՄակՔուինը, Դոնատելա Վերսաչին և Քրիստիան Լուբուտեն։ «The Huffington Post»-ը Նիքի Մինաժի ոճն անվանել է «ռիսկային», «հագուստի խիզախ ընտրություն» և «ոչ ավանդական»՝ նշելով, որ դրանք շատ գունեղ են և խենթ։ Նիքի Մինաժը շատ անգամ հրավիրվել է տարբեր մոդելային փառատոնների։ Նիքի Մինաժը 2011 թվականին «Victorias Secret» շոուի ժամանակ կատարել է «Super Bass» երգը։
Ալտեր էգո
Երբ Նիքի Մինաժը մեծացավ, նրա ընտանեկան կյանքը գնալով դառնում էր քաոսային։ Ընտանիքում հաճախ էին լինում վեճեր։ Այդ անկումից փրկվելու համար նա հորինում էր տարբեր կերպարներ։ «New York Magazine»-ի հետ հարցազրույցում նա ասաց, որ կռիվներից խուսափելու համար նա հաճախ իրեն պատկերացնում էր որպես ուրիշ մարդ։ «Քուքին» իր առաջին անձն էր, որ մնաց իր հետ երկար ժամանակ։ Հետո ի հայտ եկավ «Հարաձյուկո Բարբին», ապա «Նիքի Մինաժը»։ Նիքիի սիրած գույնը վարդագույնն է։
2010 թվականի նոյեմբերի 18-ին Նիքի Մինաժը ներկայացրեց իր նոր ալտեր էգոն, որին անվանել է «Նիքի Թերեզա»։ Ինչպես նաև 2010 թվականի դեկտեմբերի 6-ին Նիքի Մինաժը հայտնվել է «Lopez Tonight»-ում և հաղորդավարին է ներկայացրել իր ալտեր էգոն` իսպանական ոճով, որն անվանվել է «Ռոսա». արտասանվում է որպես «Ռ-ռ-ռ-ռ-ռոսա»։ Այդ ժամանակ Նիքին ունեցել է գույնզգույն մազեր։
Իր ալբոմի թողարկման համար նա ստեղծել է նոր ալտեր էգո, որին անվանել է «Ռոման Սոլանսկի»։ Նիքի Մինաժն ասել է, որ «Ռոմանն» իր զույգ եղբայրն է։ Նիքին ասել է նաև, որ ինքն այդ ալտեր էգոն ընդունում է, երբ շատ ջղային է լինում։ «Ռոմանն» վուլգար կերպար է Լոնդոնից։
Արտաքին հղումներ
Կատեգորիա:Ամերիկացի ռեփերներ Կատեգորիա:Ամերիկացի դերասանուհիներ Կատեգորիա:Բեմական կեղծանուններ
Կետ (գետ)
Կետ (Кеть), գետ Ռուսաստանի Կրասնոյարսկի երկրամասում և Տոմսկի մարզում, Օբի աջ վտակը։ Հոսում է Արևմտասիբիրական հարթավայրի հարավարևելյան մասով։ Երկարությունը 1621 կմ է, նավարկելի է գետաբերանից 737 կմ։
Անվանումը
Անվանման (ռուսերեն՝ Кеть) առաջացումը կապում են կետեր ցեղանվան հետ։ Կետերեն կետ նշանակում է «մարդ» ։
Ծանոթագրություններ
Կատեգորիա:Ռուսաստանի գետեր Կատեգորիա:Օբ գետի վտակներ Կատեգորիա:Վերին Օբի ավազանային շրջանի գետեր
Ազիզ Անսարի
Ազիզ Անսարի (Aziz Ansari, ), ամերիկացի կոմիկ, դերասան։ «Human Giant» սկետչ շոուի հեղինակ, որը ցույց են տալիս MTV ալիքով։
2010 թվականին Ազիզը դարձավ MTV Movie Awards մրցանակաբաշխությունների հաղորդավար ։
Արտաքին հղումներ
Կատեգորիա:Ամերիկացի դերասաններ Կատեգորիա:20-րդ դարի դերասաններ Կատեգորիա:«Ոսկե գլոբուս» մրցանակի դափնեկիրներ Կատեգորիա:Ամերիկացի կատակերգուներ Կատեգորիա:Նյու Յորքի համալսարանի շրջանավարտներ Կատեգորիա:Ամերիկացի կինոդերասաններ Կատեգորիա:Ամերիկացի ֆեմինիստներ Կատեգորիա:Սցենարիստներ այբբենական կարգով Կատեգորիա:Ամերիկացի հեռուստատեսային դերասաններ Կատեգորիա:Ամերիկացի սցենարիստներ Կատեգորիա:Ամերիկացի կինոռեժիսորներ
Անիծվածների հոգեբուժարան
Անիծվածների հոգեբուժարան («Eliza Graves» կամ «Stonehearst Asylum» ԱՄՆ-ում)՝ ռեժիսոր Բրեդ Անդերսոնի թրեյլերը   Էդգար Ալլան Պոի «Բժիշկ Սմոլյաի և պրոֆեսոր Պերրոի համակարգը» պատմության հիման վրա։
Սյուժե
Գործողությունները սկսվել են 1899 թվականին, Օքսֆորդի համալսարանի հոգեբուժության դասախոսությունից, որի ժամանակ ուսանողներին ցուցադրում են հոգեկան հիվանդ մարդկանց վարքը։ Էլիզա Գրեյվսը՝ ազդեցիկ անգլիացի բարոնետի կինը, հիվանդ է խրոնիկական հիստերիայով։ Աղջիկը շատ գեղեցիկ է և հավաստում է, որ բացարձակապես առողջ է, բայց փորձաքննությունը հակառակն է ցույց տալիս։
Այնուհետև սցենարը մեզ տանում է կես տարի առաջ՝ Ալբիոնի մութ անտառներ, որտեղ երիտասարդ Էդվարդ Նյուգեյտը գալիս է «Սթոունհյորսթ» հոգեբուժական կլինիկա, որտեղ պահվում են կայսրության հարուստ և նշանավոր ընտանիքների հիվանդները։ Նա հանդիսանում է Օքսֆորդի շրջանավարտ, հնարավոր է այն մարդկանցից մեկը, ով ներա էր այդ դասախոսությանը։ Հոգեբուժական կլինիկայում նրան դիմավորում է ոմն Սայլաս Լեմբը, ով ներկայանում է որպես տվյալ հաստատության տնօրեն։ Լեմբը առաջարկում է Նյուգեյտին իր հետ շրջայց կատարել, որտեղ երիտասարդը հանդիպում է Էլիզա Գրեյվսին։ Շրջայցի ժամանակ Նյուգեյտը զարմանում է բժիշկ Լեմբի բուժման մեթոդներից, որոնք նման չեն ավանդական բուժման մեթոդներին։ Լեմբը և Նյուգեյտը մի սեղանի շուրջ ընթրում են հիվանդների հետ, այդտեղ երիտասարդ բժշկին հիացնում է Միկի Ֆինը։
Շուտով Էդվարդը տեղեկանում է, որ հիվանդանոցը ղեկավարում են հոգեկան հիվանդ մարդիկ, իսկ իսկական բժիշկները գտնվում են հաստատության նկուղում։ Սոլթը խնդրում է Նյուգեյտին փախչել և պատմել այս ամենի մասին իշխանություններին։
Նյուգեյթը մտնում է Լեմբի գրասենյակ՝ գտնելու Սոլթի հիվանդության պատմությունը, նա լսում է Լեմբի և Ֆինի խոսակցությունը։ Կեղծ-որսորդը անհանգստանում է, որ գարնանը պետք է մարդիկ գան հիվանդանոց, իսկ Նյուգեյթը կարող է բացահայտել ճշմարտությունը։ Խոսակցությունը ընդհատվում է հիվանդանոցում տագնապով, ահազանգելով երկու բանտարկյալների՝ Սոլթի և բժիշկ Սվոնվիկի փախուստով։ Առավոտյան Էդվարդին, ով արժանացել էր Էլիզայի համակրանքին, խնդրում են գնալ Ֆիննի վիրահատարան։ Լեմբը նրան ցույց է տալիս սեղանին կապված Սոլթին և պատրաստվում է նրա վրա կատարել էլեկտրոշոկերային թերապիա։ Էդվարդն այդտեղ տեսնում է թերապիայի սարսափելի հետևանքները - Բենջամին Սոլթի անձը ոչնչացված էր։
Երբ Էդվարդն արդեն կապված էր սեղանին և պատրաստվում էր էլեկտրոշոկերային թերապիայի, Էլիզան գալիս է նրա մոտ։ Էդվարդը խոստովանում է, որ կես տարի առաջ, երբ տեսել է նրան Օքսֆորդում դասախոսության ժամանակ սիրահարվել և խոստացել է, որ կազատի նրան հոգեբուժարանից։ Երբ Լեմբը պատրաստվում է թերապիան անցկացնել Նյուգեյթի վրա բոլորի ներկայությամբ, նա խնդրում է իր գրպանից հանել Էլիզայի նկարը, որպեսզի կարողանա վերջին անգամ տեսնել նրան մինչ հիշողությունը կորցնելը։ Լեմբը կատարում է վերջին խնդրանքը, բայց Էլիզայի փոխարեն նկարին պատկերված էր երիտասարդ անգլիացի թմբկահարը՝ Լեմբի զոհերից մեկը։ Բժիշկը ընկնում է հիշողությունների մեջ և հեռանում է։ Ֆինը փորձում է կառավարել իրավիճակը, բայց Գրեյվսը և Նյուգեյթը ապստամբում են նրա դեմ։
Ֆինը փորձում է շարունակել թերապիան, բայց հոսանքահարվում է, և հիվանդանոցում հրդեհ է բռնկվում։ Գրեյվսը հիվանդներին շենքից հանում է, իսկ Նյուգեյթը գնում է փնտրելու Լեմբին։ Ասում են, որ Լեմբը բարձր ճնշման տակ մահապատժի է ենթարկել իր հիվանդներին։ Մարդկանց փրկելուց հետո Նյուգեյթը կրկին առաջարկում է Գրեյվսին հեռանալ իր հետ, բայց նա հրաժարվում է ասելով, որ նրանք չեն կարող միասին լինել քանի որ Նյուգեյթը հոգեպես առողջ է։ Նյուգեյթը պատասխանում է, որ նա առողջ չէ, քանի որ խելագարվել է սիրուց և պետք է նրան մի գաղտնիք խոստովանի։
Որոշ ժամանակ անց Գրեյվսի ամուսինը և Օքսֆորդի նախկին պրոֆեսորը ժամանում են հոգեբուժարան։ Պրոֆեսորը հարցնում է տիկին Գրեյվսի մասին, բայց տիկին Փայքը՝ հիվանդանոցի այժմյա տնօրենը, ասում է, որ Նյուգեյթը նրան արդեն դուրս է գրել։ Պրոֆեսորը հայտնում է, որ ինքն է պարոն Նյուգեյթը, իսկ այն մարդը ում նրանք ճանաչում են՝ հոգեկան խանգարումներ ունի։ Ֆիլմի վերջում այսպիսի տեսարան է․ տիկին Գրեյվսը և կեղծ Նյուգեյթը գտնվում են Իտալիայի հոգեբուժարաններից մեկում, որտեղ նրանք հայտնի են որպես պարոն և տիկին Լեմբեր, երկուսով երջանիկ պարում են և գրկախառնվում պարտեզում։
Արտաքին հղումներ
Կատեգորիա:Անգլերեն ֆիլմեր Կատեգորիա:2014 ֆիլմեր Կատեգորիա:Բրեդ Անդերսոնի ֆիլմեր Կատեգորիա:Ամերիկյան թրիլեր ֆիլմեր Կատեգորիա:Ամերիկյան ֆիլմեր Կատեգորիա:Ֆիլմեր, որոնց գործողությունները տեղի են ունենում Անգլիայում Կատեգորիա:Ամերիկյան սարսափ ֆիլմեր Կատեգորիա:Ամերիկյան դրամա ֆիլմեր Կատեգորիա:Վեպերի էկրանավորումներ
Ուդմուրտսկոե Կիզեկովո
Ուդմուրտսկոե Կիզեկովո (Удмуртское Кизеково), գյուղ Ռուսաստանի Ուդմուրթական հանրապետության Ալնաշսկի շրջանի կազմում։
Բնակչությունը 2008 թվականին գրանցված տվյալներով կազմում էր 156 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Ուդմուրթական հանրապետության Ալնաշսկի շրջանի բնակավայրեր
HTTP
HTTP (HyperText Transfer Protocol), հիպերտեքստ, կառուցվածքային տեքստ, որը կապում է հիպերհղումները համակարգչային գիտության մեջ ծրագրային հաղորդակարգին (այսուհետ՝ պրոտոկոլ), որը պարունակում է տեքստ։ HTTP պրոտոկոլը թույլ է տալիս փոխանակել կամ տեղափոխել հիպերտեքստ։
HTTP ստանդարտները մշակվել են Internet Engineering Task Force (IETF) և World Wide Web Consortium (W3C) ընկերությունների կողմից, ինչը հանգեցրել (Requests for Comments (RFCs)), և RFC 2616 (1999 թվականի հունիս), ինչը սահմանել է HTTP/1.1 տարբերակը, որը մինչ այժմ լայնորեն օգտագործվում է։ 2014 թվականի հունիսին RFC 2616 տարբերակից անցում կատարվեց, և HTTP/1.1 վերամշակվեց RFC 7230, 7231, 7232, 7233, 7234 և 7235 տարբերակներով ։ HTTP/2 տարբերակը դեռևս գտնվում է փորձնական փուլում։
Տեխնիկական նկարագրություն
HTTP հարց-պատասխան ծրագրային արձանագրությունը ծառայում է օգտատեր-սպասարկիչ համակարգչային մոդելի համար։ Վեբ դիտարկիչ ը, որպես օրինակ, կարող է լինել «սպասառու» ծրագիր, որը աշխատում է համակարգչի վրա, և այն համակարգիչը, որի վրա տեղակայված է վեբ կայք ը կարող է կոչվել «սերվեր» կամ «սպասարկիչ համակարգիչ»։ Այսուհետ՝ սերվեր։
Օգտագործողը սերվերին ուղարկում է HTTP «հրամաններ»։ Սերվերը կամ «սպասարկիչ համակարգիչը», որը ապահովում է տվյալների հասանելիությունը, ինչպիսիք են HTML ֆայլերը կամ այլ պարունակություն, կամ կատարում է որևէ յուրահատուկ գործողություն՝ ըստ օգտագործողի հարցման, ապա վերադարձնում «արդյունքը» օգտագործողին։ Պատասխանը իրենից ներկայացնում է հարցման վերաբերյալ աշխատանքի կատարման արդյունքի վերաբերյալ, ինչպես նաև հաղորդագրության մեջ կարող է պարունակել հարցված կոնտենտը։
Վեբ դիտարկիչը «օգտագործողի գործակալի» օրինակ է։ «Օգտագործողի գործակալ» ծրագրերի այլ տեսակներն են ինդեքսավորող ծրագրերը, որոնք օգտագործվում են որոնողական համակարգ երի, բջջային ծրագրերի, ձայնային դիտարկիչների, ինչպես նաև այլ ծրագրերի կողմից վեբ կոնտենտ օգտագործելու, մշակելու և ցուցադրու համար։
HTTP պրոտոկոլը մշակված է այնպես, որ հնարավորություն ստեղծվի ցանցային էլեմենտների համար բարելավված հաղորդակցությունը օգտագործողի և սերվերի միջև։ Մեծ հոսք ունեցող վեբ կայքերը հաճախ օգտագործում են վեբ պահեստներ, որոնք հնարավորություն են տալիս հասցնել կոնտենտը սերվերից օգտագործողին՝ ավելի արագ պատասխան տալու միջոցով։ Վեբ սերվերները պահեստավորում են նախկինում այցելած վեբ ռեսուրսները և հնարավորության դեպքում վերօգտագործում դրանք՝ քչացնելով ցանցային հոսքը։ HTTP պրոքսի սերվերները ներքին ցանցի սահմաններում կարող է հեշտացնել օգտագործողի հաղորադկցությունը առանց գլոբալ հասցեների՝ արտաքին սերվերների հաղորդագրությունների վրա հիմնվելով։
HTTP ռեսուրսները ցանցում ճանաչվում և տեղակայվում են «ռեսուրսների միատեսակ կաղապարների ճանաչում» (Uniform Resource Identifier) (URIs) կամ, ավելի մասնավոր դեպքերում՝ «կաղապարների տեղորոշիչների» (Uniform Resource Locators) (URLs) միջոցով՝ օգտագործելով <tt>http</tt> կամ <tt>https</tt> URI սխեմաներ. URI և հիպերհղումներ, հիպերտեքստի նշարկման լեզվով (HTML) ստեղծված փաստաթղթեր, ներկցված հիպերտեքստային փաստաթղթեր։
HTTP/1.1 տարբերակը սկզբնական HTTP (HTTP/1.0) տարբերակի վերամշակումն է։ HTTP/1.0 տարբերակը յուրաքանչյուր ռեսուրսի հարցման համար կատարվում է կապի առկայության վրա հիմնված առանձին հաղորդակցում սերվերի հետ։ HTTP/1.1 տարբերակը կարող է մի քանի անգամ վերօգտագործել միացումը նկարներ բեռնելու, օգտագործողի կողմից սկրիպտավորման, ոճի թերթերը (Cascading Style Sheets (CSS)) բեռնելու համար, երբ էջը արդեն տեղ է հասցված։
Պատմություն
Հիպերտեքստ հասկացությունը ստեղծվել է Թեդ Նելսոնի կողմից 1995 թվականին։ Թիմ Բերներս-Լին և իր թիմը հիշատակվում են որպես օրիգինալ HTTP ստանդարտի և դրան հարակից տեխնոլոգիաների մշակող, որոնք օգտագործվում են վեբ սերվերի և տեսքստերի վրա հիմնված վեբ դիտարկիչների համար։
Բերներս Լին առաջին անգամ «WorldWideWeb» նախագիծը նախագծել է 1989 թվականին, որը մեզ հայտնի է որպես համաշխարհային սարդոստայն World Wide Web։ Պրոտոկոլի առաջին տարբերակը ունեցել է փոխացման միայն մեկ մեթոդ՝ GET, որը հարցում էր կատարում սերվերին՝ էջը դիտելու պահանջով ։
HTTP առաջին փաստաթղթավործված տարբերակը եղել է HTTP V0.9 (1991). Դեյվ Ռագեթը ղեկավարում էր HTTP աշխատանքային խումբը (HTTP WG) 1995 թվականին և ցանկանում էր ընդլայնել պրոտոկոլը ավելի շատ գործողությունների, պայմանների, ավելի հարուստ մետա-ինֆորմացիայի, անվտանգության կցված պրոտոկոլի հնարավորություններ ունենալու համար, ինչը դարձավ ավելի օգտակար՝ ավելացնելով մեթոդներ և գլխագրեր։ RFC 1945 տարբերակը պաշտոնապես ներկայացվել է և ճանաչվել որպես HTTP V1.0 1996 թվականին։
HTTP աշխատանքային խումբը պլանավորել էր թողարկել նոր ստանդարտները 1995 թվականին և ստանդարտի HTTP/1.1 նախատիպը հիմնված էր զարգացող ու մշակվող RFC 2068 (անվանումը՝ HTTP-NG) տարբերակի վրա, որը մեծ արագությամբ հարմարեցվել է վեբ ֆիտարկիչներ մշակող մեծ կազմակերպությունների կողմից 1996 թվականի սկզբներին։ 1996 թվականի մարտին HTTP/1.1 HTTP/1.1ստանդարտի նախատիպը ստացել էր աջակցություն Arena, Netscape 2.0, Netscape Navigator Gold 2.01, Mosaic 2.7, Lynx 2.5 և Internet Explorer 2.0 վեբ դիտարկիչներում։
Հարմարեցումները վերջնական օգտագործողին նոր դիտարկիչների միջոցով հասել են շատ արագ։ 1996 թվականի մարտին հոսթինգ ընկերություններից մեկը հայտարարել է, որ օգտագործվող դիտարկիչների 40 տոկոսը HTTP 1.1 ստանդարտը հաճոյակատար կերպով են օգտագործում։ Այդ նույն վեբ հոսթինգի ընկերությունը 1996 թվականի հունիս ամսին զեկուցել է, որ իրենց սերվերներին միացող դիտարկիչների 65 տոկոսը օգտագործել է HTTP/1.1 ստանդարտը։ HTTP/1.1 ստանդարտը, ինչպես հաստատված է RFC 2068 ստանդարտով, պաշտոնապես թողարկվել է 1997 թվականին։ HTTP/1.1 տարբերակի բարելավումները և թարմացումները թողարկվել են RFC 2616 ստանդարտի մեջ՝ 1999 հունիսին։
2007 թվականին ստեղծվել է HTTPbis Working Group խումբը, որպեսզի պարզեցվեն HTTP/1.1 տեխնիկական տվյալները։ 2014 թվականի հունիսին աշխատանքային խումբը թողարկեց 6 մասից բաղկացած թարմացումը, որը անգործունակ և հնացած դարձրեց RFC 2616 ստանդարտը։
HTTP աշխատաշրջաններ
HTTP աշխատաշրջանը (HTTP Session) ցանցի հարցումների և պատասխանների փոխանակման հաջորդականությունն է։ HTTP օգտագործողը հողորդում է հարցումը Transmission Control Protocol (TCP) պրոտոկոլով կապ հաստատելով տվյալ սերվերի TCP և UDP միանցքների (port) հետ (80, 8080)։ HTTP սերվերը, որը գործում է այդ միացնքի վրա, սպասում է օգտագործողի հարցման հաղորդագրությանը։ Հարցման պահանջը ստանալիս սերվերը ետ է ուղարկում իրավիճակի վերաբերյալ հաղորդագրություն, ինչպես օրինակ "HTTP/1.1 200 OK", և իր կողմից գրված հաղորդագրությունը. Այս հաղորդագրության պարունակությունը որպես կանոն հարցված ռեսուրսն է, ինչպես նաև սխալների վերաբերյալ հաղորդագրությունները, կամ այլ վերաբերող ինֆորմացիա։
Հարցումների մեթոդներ
HTTP պրոտոկոլը սահմանում է մեթոդներ (հաճախ անվանվում են «բայեր»), որոնք հնարավորություն են ընձեռում իրագործել ցանկալի գործողությունը։ Թե ինչ է այդ ռեսուրսը իրենից ներկայացնում, ինչպես նախկինում գոյություն ունեցող տվյալները կամ այն տվյալները, որոնք գեներացվում են դինամիկ կերպով, կախված են սերվերի գործողություններից։ Հաճախ ռեսուրսը համապատասխանում է որևէ ֆայլի կամ սերվերի վրա առկա գործարկվող ֆայլերի արտածմանը։
HTTP/1.0 հատկանիշները սահմանում էին GET, POST և HEAD մեթոդներ և HTTP/1.1 տարբերակի հատկանիշները ավելացվել էին 5 նոր մեթոդներով. OPTIONS, PUT, DELETE, TRACE և CONNECT. Մասնագիտացված լինելով այս փաստաթղթերի մեջ, դրանց իմաստաբանությունը ճանաչված է և կարող է նախօրոք մտածված լինել։ Ցանկացած սպասառու և սերվեր կարող են կարգավորվել ցանկացած մեթոդների կոմբինացիաներ աջակցելու համար։ Եթե մեթոդը անծանոթ է, այն կհամարվի վտանգավոր մեթոդ. Մեթոդների քանակը սահմանափակված չէ և դրանք կարող են սահմանվել ապագա մեթոդների համար, ինչը չի խանգարի ներկայիս գործող ինֆրահամակարգին։ Օրինակի համար WebDAV-ը սահմանել է 7 նոր մեթոդների և RFC 5789 տարբերակ, որը իրենից ներկայացնում է PATCH մեթոդ։
Անվտանգ մեթոդներ
Մեթոդներից որոշները (օրինակ՝ HEAD, GET, OPTIONS և TRACE) համաձայն կոնվենցիաների՝ սահմանվախ են որպես «անվտանգ» մեթոդներ, ինչը նշանակում է դրանք նպատակաուղղված են միայն ինֆորմացիա ստանալու համար և չպետք է փոխեն սերվերի վիճակը։ Այլ կերպ ասած՝ նրանք չպետք է ունենան կողմնակի ազդեցություններ, բացի արձանագրումից, պահեստավորումից, բաներային գովազդից կամ օգտակար վեբ հաշվիչներից։ Կատարելով կամայական GET հարցումներ առանց ծրագրի կոնտքստի իրավիճակի հաշվի առնելու, այնուամենայնիվ, պետք է համարվի անվտանգ։ Չնայած, որ սա ստանդարտներով հաստատված չէ և ուղղակիորեն համարվում է, որ անհնար է ապահովել անվտանգությունը։
Որպես համեմատություն, մեթոդները, ինչպիսիք են POST, PUT, DELETE և PATCH, կարող են ծառայել այնպիսի արարքների համար, որոնք կառաջացնեն կողմնակի ազդեցություններ, ինչպիսիք են ֆինանսական գործարքները կամ էլեկտրոնային փոստի նամակների փոխանակում։ Այսպիսի մեթոդները այնուամենայնիվ, միշտ չէ, որ օգտագործվում են վեբ ռոբոտների կողմից ստուգվելու միջոցով։ Չնայած այն ամենի, ինչ ներկայացվել է GET հարցման վերաբերյալ, տեսականորն նրանց աշխատանքը սերվերի կողմից տեխնիկապես ոչ մի կերպ չի սահմանափակվում։ Այնուամենայնիվ անփույթ կամ մտածված ծրագրավորումը կարող է հանգեցնել սերվեր վրա անդառնալի փոփոխություններ։ Սա չի խրախուսվում, քանի որ կարող է պատճառ դառնալ վեբ պահեստավորման, որոնողական համակարգերի և այլ ավտոմատացված գործակալների աշխատանքի խնդիրների, ինչը կարող է չնախատեսված փոփոխությունների պատճառ դառնալ։
Իդեմպոտենտ մեթոդները և վեբ ծրագրեր
PUT և DELETE մեթոդները համարվում են իդեմպոտենտ, ինչը նշաննակում է, որ բազմակի նույնական հարցումները կարող են ունենալ նույն ազդեցությունը որպես միասնական հարցում (իդեմպոտենցիան վերաբերում է համակարգի այն վիճակին, երբ այն ավարտել է հարցումը, այսպիսով գործողությունները, որ սերվերը կատարում է (օրինակ՝ ջնջել կամ գրառել) կամ պատասխան կոդը, որը նա վերադարձնում է, կարող են լինել տարբեր հերթական հարցումներ, համակարգի վիճակը միշտ կլինի նույնը։
GET, HEAD, OPTIONS և TRACE մեթոդները, ներկայացվելով որպես անվտանգ մեթոդներ, նույնպես պետք է լինեն անկախ, ինչպես HTTP պրոտոկոլը՝ իրավիճակ չունեցող պրոտոկոլ։ Որպես համեմատություն, POST մեթոդը պարտադիր կերպով չէ, որ պետք է լինի իդեմպոտենտ, և չնայած նրան, որ նույնական POST հարցումները բազմակի անգամ կատարելու դեպքում հնարավոր է առաջացնել հետագա կողմնակի ազդեցություններ (ինչպիսիք են ֆինանսական գործարքները)։ Որոշ դեպքերում սա կարող է ցանկալի լինեն, բայց այլ դեպքերում դա կարող է արդյունք լինեն որևէ միջադեպի, ինչպես օրինակ երբ օգտատերը չի գիտակցում որ իր արարքները կարող են հանգեցնել այլ հարցումների ուղարկման, կամ և երբ նա չի ստանում պատճաշ հետադարձ հաղորդագրություն իր առաջին հարցման վերաբերյալ։
Մինչդեռ վեբ դիտարկիչը կարող է ցուցադրել զգուցածման պատուհան, այդպիսով օգտագործողին զգուշացնելով, որ էջի թարմացումը կարող է հայցել տվյալների կրկնակի հարցման, հիմնականում վեբ ծրագրերի խնդիրն է ապահովել ճշտությունը այն դեպքերում, երբ POST հարցումը չպետք է ուղարկվի մեկից ավելի անգամ։ Հարկավոր է ուշադրություն դարձնել, որ անկախ նրանից, թե մեդոթը իդեեմպոտենտ է թե ոչ, չի ազդում սերվերի կա պրոտոկոլի վրա։ Մեծ հավանականություն կա գրելու վեբ ծրագիրը, որտեղ, որպես օրինակ, տվյալների բազայում ավելացման կամ այլ ոչ իդեմպոտենտ գործողությունները պատճառ կհանդիսանան կամ այլ հարցումների։ Անտեսելով այլ խորհուրդը, ամեն դեպքում, կարող է հանգեցնել անցանկալի հետևանքների, եթե օգտագործողի «գործակալը» հաշվի առնի, թե երբ է անվտանգ և երբ վտանգավոր կրկնելու նույն հարցումը։
Անվտանգություն
Իրականացվող մեթոդները, ինչպիսք են TRACE, TRACK և DEBUG, որոշ պրոֆեսիոնալների կողմից համարվում են վտանգավոր, որովհետև հարձակում գործողները կարող են օգտագործել դրանք ինֆորմացիա հավաքելու, հարձակման ժամանակ անվտանգությունը թուլացնելու համար։ Անվտանգության ծրագրային գործիքները, ինչպես օրինակ Tenable Nessus և Microsoft UrlScan Security Tool, որոնք ցուցադրում են անվտանգության խնդիրները այս մեթոդները օգտագործելուց։ TRACK և DEBUG մեթոդները HTTP 1.1 գրանցված բայեր չեն։
Կարգավիճակի կոդեր (Status Codes)
HTTP/1.0 տարբերակից սկսած HTTP պատասխանների առաջին շարքը կոչվել է «կարգավիճակի տող» և պարունակում է թվային «կարգավիճակի կոդ» (ինչպես օրինակ "404") և տեքստային «պատճառը ներկայացնուղ դաշտը» (ինչպես օրինակ "Not Found")։ Այն, թե ինչպես է օգտագործողի «գործակալը» (User agent) գործածում պատասխանը, ուղղակիորեն կախված է կոդից։ Կարգավիճակիների անհատական կոդերը կարող են օգտագործվել այն ժամանակից սկսված, երբ օգտագործողի «գործակալը» հանդիպում է կոդի, որը չի կարողանում ճանաչել, այն կարող է օգտագործել սխալի կոդի առաջին թիվը՝ հասկանալու, թե պատասխանը որ գլխավոր բաժնին է վերաբերում։
Նաև «պատճառների» ստանդարտ նախադասությունները համարվում են միան խորհուրդներ և կարող են վեբ ծրագրավորողի կեղմից փոխարինվել «տեղական համարժեքներով»։ Եթե կարգավիճակի կոդը հարուցում է խնդիր, օգտագործողի «գործակալը» կարող է ցուցադրել սխալի վերաբերյալ «պատճառի» տողը՝ ցուցադրելու խնդրի առաջացման վերաբերյալ ինֆորմացիա։ Այս ստանդարտը օգտագործողի «գործակալին» հնարավորություն է տալիս թարգմանել «պատճառի» նախադասությունը, սակայն սա կարող է լինել սխալ, քանզի ստանդարտները սահմանում են, որ կարգավիճակի կոդերը սարքերի կողմից կարդացվող, իկս «պատճառի» նախասդասությունները մարդկանց կողմից կարդավող են։ HTTP կարգավիճակի կոդերը որպես կանոն բաժանվախ են 5 խմբերի, որպեսզի ավելի լավ բացատրվի հարցումների և պատասխանների բացատրությունները օգտագործողի և սերվերի միջև հետևյալ կերպ՝ Ինֆորմացիոն 1XX, Հաջող ավարտ 2XX, Վերահասցեավորում 3XX, Օգտագործողի «գործակալի» կողմից սխալ 4XX Սերվերի կողմից սխալ 5XX.
Կայուն կապ
HTTP/0.9 և 1.0 տարբերակներում յուրաքանչյուր հարցում/պատասխան զույգից հետո կապը անջատվում է։ HTTP/1.1 տարբերակում ներկայացվեց «կապի սպասողական վիճակի պահպանում» հնարավորությունը, որտեղ կապը կարող է օգտագործվել ավելի քան մեկ անգամ։ Այսպիսով «կայուն կապ» հասկացությունը ապահովում է հարցման զգալի բարելավում, քանի որ օգտագործողի «գործակալը» կարիք չունի կրկին հարցում կատարել նոր հարցում, որբ առաջինը արդեն ուղարկվել է։ Մեկ այլ դրական կողմ է հիմնականում կապի արագության բարձրացումը, որը տեղի է ունենում շնորհիվ։
Պրոտոկոլի 1.1 տարբերակի մեջ կատարվել են նաև թողունակության մի շարք բարելավումներ համեմատելով HTTP/1.0 տարբերակի հետ։ Օրինակի համար HTTP/1.1 տարբերակը ներկայացրեց մասատված փոխանցման կոդավորումը, որը հնարավորություն տվեց կայուն կապի դեպքում տվյալները հոսքով ուղարկել բուֆերում պահելու փոխարեն։ HTTP խողովակաշարը հետագայում նվազեցրեց սպասման ժամանակը, ինչ թույլ տվեց օգտագործողների «գործակալներին» ուղարկելու բազմակի հարցումներ՝ չսպասելով յուրաքանչյուր հարցման պատասխանին։ Պրոտոկոլի մեկ այլ բարելավում է բայթ երով մատուցումը, որտեղ սերվերը հաղորդում է միայն օգտագործողի կողմից արտահայտված կերպով հարցված ռեսուրսների չափաբաժինը։
HTTP սեսիայի վիճակ
HTTP վիճակ չունեցող պրոտոկոլ է։ Վիճակ չունեցող պրոտոկոլը HTTP սերվերից բազմակի միացման ժամանակ չի պահանջում ինֆորմացիա կամ յուրաքանչյուր օգտագործողիկարգավիճակի մասին տվյալներ։ Բայց որոշ վեբ ծրագրեր կիրառում են սերվերային կողմի սեսիաներ, ինչպես օրինակ HTTP cookie կամ թաքնված պայմանականներ, որոնք դուրս են վեբ կաղապարներից։
Կոդավորված միացումներ
Ամենատարածված ձևը HTTP կապում անվտանգություն ապահովելու համար «անվտանգ» HTTP` HTTP Secure (https) պրոտոկոլն է։
Գոյություն ունեն նաև երկու այլ կոդավորված HTTP կապի հաստատման միջոցներ՝ Secure Hypertext Transfer Protocol և HTTP/1.1 Upgrade header։ Այս երկու տարբերակների համար այնուամենայնիվ, դիտարկիչները աջակցումը գրեթե չկա։ Այսպիսով HTTP Secure պրոտոկոլը գերակշռող մեթոդն է մնում կոդավորված HTTP կապ հաստատելու համար
Հարցման հաղորդագրություն
Հարցման հաղորդագրությունը բաղկացած է հետևյալ կետերից.
Հարցման տողը և այլ վերնագրային տողերից յուրաքանչյուրը պետք է ավարտվի <CR><LF> կոդով։ Դատարկ տողը պետք է բաղկացած լինի միայն <CR><LF> նիշերից և ոչ մի այլ ազատ տարածք HTTP/1.1 պրոտոկոլում բոլոր վերնագրային տողերը բացի Host տողից կամայական են։
Մինչև HTTP/1.0 RFC 1945 տարբերակից առաջ սերվերները ընդունում էին հարցում, որը պարունակում էր միայն ուղու անվանումը, որպեսզի համապատասխանությունը պահպանվեր նախկինում ստեղծված HTTP գործակալների հետ։
Պատասխան հաղորդագրություն
Պատասխան հաղորդագրությունը բաղկացած է հետևյալ կետերից.
Հաղորդագրության տողը և այլ վերնագրերի տողեր պետք է վերջանան <CR><LF>։ Դատարկ տողը պետք է բաղկացած լինի միայն <CR><LF> և չլինի ոչ մի այլ բաց տարածություն
Սեսիայի օրինակ
Ներքում ցուցադրվում է պարզ երկխոսության տարբերակ HTTP սպասառուի և HTTP սերվերի միջև, որոնք գործում են www.example.com, 80 միացքի (պորտ) վրա։
Սպասառուի հարցումը
GET /index.html HTTP/1.1 Host: www.example.com Սպասառուի հարցումը (այս դեպքում բաղկացած է հարցման տողից և միայն մեկ վերնագրային տողից) շարունակվում է դատարկ տողով, որպեսզի հարցումը ավարտվի կրկնակի նոր տողով, որոնցից յուրաքանչյուրը փոխանցման վերադարձի տեսքով։ "Host" տողը տարբերակվում է տարբեր DNS անվանումների միջև՝ կիսելով մեկ IP հասցե, ինչը թույլ է տալիս ստեղծել անվանումների վրա հիմնված վիտուալ հոսթինգ։ HTTP/1.0 տարբերակում սա կամընտրական էր, իսկ HTTP/1.1 տարբերակում՝ պարտադիր։
Սերվերի պատասխանը
HTTP/1.1 200 OK Date: Mon, 23 May 2005 22:38:34 GMT Server: Apache/1.3.3.7 (Unix) (Red-Hat/Linux) Last-Modified: Wed, 08 Jan 2003 23:11:55 GMT ETag: "3f80f-1b6-3e1cb03b" Content-Type: text/html; charset=UTF-8 Content-Length: 131 Accept-Ranges: bytes Connection: close
An Example Page Hello World, this is a very simple HTML document.